पाएं अपने शहर की ताज़ा ख़बरें और फ्री ई-पेपरडाउनलोड करें
एसकेएमसीएच में मंगलवार काे भी कोविड वार्ड-14 में मरीज की मौत के बाद परिजनों ने हंगामा और नर्सिंग कक्ष में तोड़फोड़ की। शीशा फोड़कर नर्सिंग स्टाफ से मारपीट की कोशिश की गई। हालांकि, नर्सिंग स्टाफ ने खुद काे कमरे को बंद कर कंट्रोल रूम काे सूचना दी।
हेल्थ मैनेजर ने अस्पताल के सुरक्षाकर्मियों को भेजते हुए ओपी अध्यक्ष सुमनजी झा को भी सूचना दी। इस पर पहुंचे ओपी अध्यक्ष ने आक्रोशित परिजनों को समझा कर शांत कराया। घटना के बाद नर्सिंग स्टाफ ने अस्पताल अधीक्षक से सुरक्षा की मांग की।
उनका कहना था कि मरीज की हालत बिगड़ने पर डॉक्टर को बुलाते हैं, लेकिन वह नहीं आते। लिहाजा परिजन नर्सिंग स्टाफ पर आक्राेशित हाे जाते हैं। अधीक्षक ने नर्सिंग स्टाफ को सुरक्षा मुहैया कराने का आश्वासन दिया है। वहीं, परिजनों का आरोप था कि पाइपलाइन से मरीज काे पर्याप्त ऑक्सीजन नहीं दिया जा रहा था। हालत बिगड़ने पर डॉक्टर नहीं पहुंचे। इस तरह इलाज समय पर नहीं होने के कारण मरीज की मौत हो गई। बता दें कि साेमवार काे भी मरीज की माैत के बाद हंगामा हुआ था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn